
	วิธีปฏิบัติ (Work Instruction : WI)
เรื่อง : การจัดเรียงอุปกรณ์เครื่องมือและการทำ ให้อุปกรณ์เครื่องมือปราศจากเชื้อด้วยแก๊สเอทธิลีนออกไซด์ (EO)

	รหัสเอกสาร :  WI-CSSD-000-013-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  
                  (นางสาวดวงพร พงษ์ศรีลา)    
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
 	1. เพื่อให้การไหลเวียนและการแทรกซึมของ แก๊ส เข้าภายในห่อเครื่องมือเป็นไปได้
              อย่างสะดวก 
	2. ป้องกันไม่ให้ แก๊ส และอากาศตกค้างอยู่ในห่ออุปกรณ์
2. ขอบข่าย : เจ้าหน้าที่ CSSD
3. ความรับผิดชอบ : บุคลากรในงาน CSSD (ห้องจัดชุด ห่อบรรจุอุปกรณ์เครื่องมือ)
4. รายละเอียด
การทำให้ปราศจากเชื้อด้วยแก๊สเอทธิลีนออกไซด์ ( Ethylene oxide EO)
แก๊สอทธิลีนออกไซด์ (EO)  เป็นแก๊สมีพิษ ไม่มีสี สามารถติดไฟและระเบิด ที่ความเข้มข้นต่ำจะไม่มีกลิ่น นำไปใช้ในการทำให้ให้ปราศจากเชื้อในเครื่องมือที่ทนความร้อนและความชื้นไม่ได้ เช่น พลาสติกที่มีจุดหลอมละลายต่ำ วัสดุเนื้อพรุนได้ทุกชนิด (All porous materials) หากใช้กับอุปกรณ์ที่มีท่อกลวงยาว และเส้นผ่านศูนย์กลางเล็ก ให้ปฏิบัติตามคำแนะนำของบริษัทผู้ผลิต ( IFU ) แก๊สอทธิลีนออกไซด์ ไม่สามารถซึมผ่านโลหะ แก้ว สารหล่อลื่นที่ทำจากปิโตรเลี่ยม ห้ามใช้กับน้ำมัน ของเหลว และแป้งฝุ่น 
ปัจจัยที่มีผลต่อการทำให้ปราศจากเชื้อด้วยแก๊สอทธิลีนออกไซด์ ได้แก่ อุณหภูมิ ความเข้มข้นของแก๊ส ความชื้น และเวลา หากใช้ความเข้มข้นของแก๊สและอุณหภูมิที่สูง จะใช้ระยะเวลาการทำให้ปราศจาก
เชื้อลดลง โดยสามารถทำลายสปอร์ของเชื้อแบคทีเรียด้วยวิธีการ alkylation ที่ช่วยป้องกันการเผาผลาญสารอาหารและการแบ่งตัวของเซลล์ของเชื้อจุลชีพ ทำให้เซลล์ของเชื้อแตกและทำหน้าที่ไม่ได้ 

ขั้นตอนการอบฆ่าเชื้อด้วยแก๊สเอทธิลีนออกไซด์
         1. จัดวางเครื่องมือต่างๆ ในตะกร้าเพื่อให้แน่ใจว่า ก๊าซเอทธิลีนออกไซด์ (EO) สามารถหมุนเวียนได้อย่างอิสระระหว่างเครื่องมือแต่ละชิ้น โดยคัดแยกตามความยาวและชนิดของอุปกรณ์ จัดเรียงให้มีช่องว่างระหว่างห่อ ไม่ซ้อนทับกันเพื่อให้การไหลเวียน และการแทรกซึมของไอน้ำ แก๊ส ความร้อน เข้าภายในห่อเครื่องมือ ไม่บรรจุห่อเครื่องมือมากเกินไป หากเป็นไปได้ให้วางซองบรรจุในแนวตั้ง  และจัดวางซองบรรจุอบฆ่าเชื้อ โดยให้ด้านที่มองทะลุได้ของซอง หันไปทางด้านขุ่นของซองถัดไป  ตรวจดูให้แน่ใจว่าไม่มีอุปกรณ์ใดที่แตะผนังของห้องอบฆ่าเชื้อ
 2. ตรวจสอบอุปกรณ์ที่จะเข้าเครื่องอบแก๊ส ความสะอาด อุปกรณ์ต้องแห้งไม่มีหยดน้ำการบรรจุหีบห่อใช้วัสดุหีบห่อถูกต้อง (คู่มือการอบแก๊สเอ็ทธิลินออกไซด์) การใส่ตัวบ่งชี้เคมีภายในและ ภายนอก
 3. วางชุดตรวจสอบ Spore test ทุกรอบ
4. ตรวจสอบค่าระดับแก๊สให้พร้อมใช้งานก่อนเข้าห้องอบแก๊ส
5. ใส่อุปกรณ์ป้องกันให้ถูกต้อง ได้แก่ หน้ากากกันแก๊ส แว่นตา ถุงมือยาง
6.ปฏิบัติงานในห้องครั้งละไม่เกิน 15 นาที ค่าเฉลี่ยใน 15 นาทีต้องไม่เกิน 5 ppm 
7. นำตะแกรงอุปกรณ์ที่จัดเรียงแล้ว เข้าเครื่องอบแก๊ส เลือกโปรแกรมใช้งานตามลักษณะอุปกรณ์ (อุปกรณ์เฉพาะบางชนิดต้องศึกษาจากข้อก าหนดของ บริษัท)
8. ตรวจสอบเชิงกล มาตรวัด ระดับอุณหภูมิ ความชื้น แรงดัน ระยะเวลาการทำให้ปราศจากเชื้อ  ห้ามเปิดประตูเครื่องโดยเด็ดขาดขณะการใช้งานเครื่อง
9. ตรวจสอบประเมินผลกาตรวจสอบทางเคมี และชีวภาพ 
10. บันทึกข้อมูล 
11. เมื่อเสร็จสิ้นกระบวนการท าให้ปราศจากเชื้อ เปิดประตูเครื่องทิ้งไว้ประมาณ 15-60 นาทืเพื่อให้อุปกรณ์แห้งและเย็น ป้องกันการเกิดการกลั่นตัวเป็นหยดนน้ำ ไม่หยิบจับอุปกรณ์ขณะที่ห่ออุปกรณ์ยังร้อน เนื่องจากห่ออุปกรณ์จะดูดซับความชื้น และเชื้อแบคทีเรีย ที่อยู่บนมืออาจปนเปื้อนเข้าไปในห่ออุปกรณ์ได้ 
12. การนำของออกจากตู้อบแก๊สให้ปฏิบัติเช่นเดียวกับตอนนำเข้า คือใส่อุปกรณ์ป้องกันให้ถูกต้อง ได้แก่ หน้ากากกันแก๊ส แว่นตา ถุงมือยาง

5. ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ  พิมพ์ครั้งที่ 2 (2555) 
             2. สมาคมศูนย์กลางงานปราศจากเชื้อแห่งประเทศไทย (Central Sterilizing Services 		       Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือ		       แพทย์ (2561)
   3. The Asian Guidelines for Disinfection and Sterilization of Instrument in health Facilities 2010

